تورکیه، عراقین باشکندی بغدادین جنوبون‌داکی کربلادا، آنما مراسیمین‌دن دؤنن‌لری هدف آلان و تخمینن یوز نفرین اؤلمه‌سینه سبب اولان ترور سالدیری‌نی شیدّتله قینادی.
تورکیه خاریجی ایشلر ناظیرلیگین‌دن ائدیلن یازی‌لی آچیقلامادا،
"بغدادین جنوبوندا حلّه شهری یاخینلیغیندا کربلا‌دان دؤنن شیعه حاجی‌لاری هدف آلان و چوخ سایدا اینسانین حیاتینی ایتیرمه‌سینه و یارالانماسینا سبب اولان ترور سالدیری‌سینی شدتله قیناییریق." دئییلدی.
سالدیریدا یاشامینی ایتیرن‌لره الله‌دان رحمت، یاخین‌لارینا باش ساغلیغی و یارا‌لی‌لارا عاجیل شفا‌لار دیلنن آچیقلامادا،
"تورکیه، دین، مذهب و ائتنیک کؤکن گوتمدن بؤلگه‌میزین تهدید ائدن ترور تشکیلات‌لاری و ترورچولارلا موباریزه‌ده عراق حکومتی ایله امکداش‌لیق و همرای‌لیک ایچینده اولماغا داوام ائده‌جک." ایفاده‌لری ایستیفاده ائدیلدی.
